PMIndiaData/PMIndiaSum huggingface dataset:
দ্বৈত কর পরিহারের লক্ষ্যে ভারত-পর্তুগাল চুক্তি সংশোধনের প্রস্তাব  :  অনুমোদন কেন্দ্রীয় মন্ত্রিসভার

দ্বৈত কর পরিহারের লক্ষ্যে ভারত ও পর্তুগালের মধ্যে চুক্তি সংশোধনের একপ্রস্তাবে আজ অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে । এই নতুন সংশোধন চুক্তিটিতেও আয় ওউপার্জনের ওপর কর ফাঁকির প্রবণতা রোধে প্রয়োজনীয় ব্যবস্থার সংস্থান থাকছে। সংশোধিত চুক্তিটি কার্যকর হলে ভারত ও পর্তুগাল পরস্পরের মধ্যে করসংক্রান্ত তথ্য আদানপ্রদানের সুযোগ পাবে। এর ফলে, কর ফাঁকি দেওয়ার প্রবণতা রোধেপ্রয়োজনীয় ব্যবস্থা গ্রহণ করতে পারবে দুটি দেশই । /
প্রধানমন্ত্রী বলেছেন, সরকারের মানবসম্পদ ব্যবস্থাপনায় “মিশন কর্মযোগী” ক্রমাগত উন্নতিতে সাহায্য করবে

তিনি বলেছেন, আইজিওটি প্ল্যাটফরমে মানবসম্পদ ব্যবস্থাপনা এবং ক্রমাগত শিক্ষণ সম্ভব হবে প্রধানমন্ত্রী নরেন্দ্র মোদী বলেছেন, মিশন কর্মযোগী প্রকল্পটি সরকারি কর্মী ও আধিকারিক বিশেষ করে যারা সিভিল সার্ভিসের সঙ্গে যুক্ত, তাদের কাজের ক্ষেত্রে দক্ষতা আরও বাড়ানোর সুযোগ এনে দেবে। আজ একাধিক ট্যুইট বার্তায় তিনি একথা বলেন। প্রধানমন্ত্রী তাঁর ট্যুইটে বলেন, ইন্ট্রিগ্রেটেড গভর্নমেন্ট অনলাইন ট্রেনিং(i)এর মাধ্যমে মানবসম্পদ ব্যবস্থাপনা এবং ক্রমাগত শিক্ষাগ্রহণ সম্ভব হবে। প্রধানমন্ত্রী আরও বলেন, “মিশন কর্মযোগী”র লক্ষ্য হলো সিভিল সার্ভেন্টদের ভবিষ্যতে এমন ভাবে গড়ে তোলা যাতে তারা স্বচ্ছতার সঙ্গে এবং প্রযুক্তির মাধ্যমে আরও সৃজনশীল,গঠনমূলক এবং উদ্ভাবনমূলক কাজ করতে পারে।
জম্মু ও কাশ্মীর সীমান্তের গুরেজ উপত্যকায় সেনা ও জওয়ানদের সঙ্গে দিওয়ালিউৎসব পালন করলেন প্রধানমন্ত্রী

জম্মু ও কাশ্মীরের নিয়ন্ত্রণরেখার অদূরে গুরেজ উপত্যকায় ভারতীয় সেনা ওজওয়ানদের সঙ্গে বৃহস্পতিবার দিওয়ালি উদযাপন করলেন প্রধানমন্ত্রী শ্রী নরেন্দ্রমোদী। তিনি তাঁদের সঙ্গে প্রায় দু’ঘন্টার মতো সময় অতিবাহিত করেন। এই নিয়ে পর পরচতুর্থবার তিনি দিওয়ালি উৎসব পালন করলেন সীমান্ত এলাকায় কর্মরত জওয়ানদের সঙ্গে।দিওয়ালির শুভেচ্ছা ও অভিনন্দন জানিয়ে তাঁদের মিষ্টিমুখ করান প্রধানমন্ত্রী। এই উপলক্ষে, জওয়ানদের উদ্দেশে শ্রী মোদী বলেন, অন্যান্য সকলের মতো তিনিও তাঁরপরিবারের সঙ্গে দিওয়ালি উদযাপন করতে আগ্রহী। এই কারণেই সশস্ত্র বাহিনীর জওয়ানদেরকাছে তিনি উপস্থিত হয়েছেন এই দিনটিতে। জওয়ানদের তিনি তাঁর আত্মীয়-পরিজন বলেই মনেকরেন। প্রধানমন্ত্রী বলেন, সশস্ত্র বাহিনীর সেনা ও জওয়ানদের সঙ্গে সময় অতিবাহিতকরলে তিনি নতুন করে উৎসাহ ও উদ্দীপনা লাভ করেন। কঠিন ও প্রতিকূল পরিস্থিতিতেওসেনাবাহিনীর ধৈর্য্য এবং আত্মোৎসর্গের মানসিকতার ভুয়সী প্রশংসা করেন তিনি।প্রসঙ্গত তিনি একথারও উল্লেখ করেন যে, জওয়ানরা নিয়মিতভাবে যোগাভ্যাস করে থাকেন বলেতিনি শুনেছেন। এই বিশেষ অভ্যাসটি যে তাঁদের নিশ্চিতভাবেই ক্ষমতা ও দক্ষতাকে আরওবাড়িয়ে তুলবে এবং স্থির মস্তিষ্কে কাজ করে যেতে অনুপ্রাণিত করবে – তাঁর এইবিশ্বাসের কথাও প্রধানমন্ত্রী ব্যক্ত করেন জওয়ানদের কাছে। নির্দিষ্ট কার্যকালেরমেয়াদ শেষে জওয়ানরা যখন সশস্ত্র বাহিনী ছেড়ে চলে যাবেন, তখন তাঁরা যথার্থ যোগপ্রশিক্ষক হয়ে উঠতে পারবেন বলেই তাঁর ধারণা। আগামী ২০২২ সালে দেশের ৭৫তম স্বাধীনতা উৎসব উদযাপনের জন্য দেশের প্রত্যেকনাগরিক যে এক নতুন সংকল্প গ্রহণে উদ্বুদ্ধ হবেন, এ বিষয়ে তাঁর দৃঢ় বিশ্বাসের কথাব্যক্ত করেন শ্রী নরেন্দ্র মোদী। জওয়ানদের উদ্ভাবন প্রচেষ্টার ওপর বিশেষ জোর দিয়েতিনি বলেন যে, এই বিষয়টিতে আগ্রহী হয়ে উঠলে তাঁরা তাঁদের দৈনন্দিন কাজকর্মকে অনেকসহজ ও নিরাপদ করে তুলতে পারবেন। সেনা দিবস, নৌ-সেনা দিবস এবং বিমানবাহিনী দিবস-এশ্রেষ্ঠ উদ্ভাবন প্রচেষ্টাগুলিকে কিভাবে স্বীকৃতি দেওয়া হয় ও পুরস্কৃত করা হয়,সেকথারও প্রসঙ্গত উল্লেখ করেন তিনি। প্রধানমন্ত্রী বলেন, সশস্ত্র বাহিনীর কল্যাণে কেন্দ্রীয় সরকার সর্বতোভাবেসংকল্পবদ্ধ। এই প্রসঙ্গে বহু দশক ধরে ঝুলে থাকা ‘এক পদ, এক পেনশন’ নীতি রূপায়ণেরবিষয়টিও তিনি তাঁর বক্তব্যে তুলে ধরেন। ভারতীয় সেনাবাহিনীর প্রধান জেনারেল বিপিন রাওয়াত ও অন্যান্য পদস্থ সেনাআধিকারিকরাও উপস্থিত ছিলেন প্রধানমন্ত্রীর বক্তব্য পেশকালে। এই উপলক্ষে, সেখানে এক ভিজিটরস্‌ বুক-এ প্রধানমন্ত্রী লিখেছেন, “প্রিয়জনদেরকাছ থেকে অনেক দূরে থেকে এবং উৎসর্গের মানসিকতার সর্বোচ্চ ঐতিহ্যকে তুলে ধরে দেশেরসীমান্ত এলাকায় যে সমস্ত সেনা তাঁদের কর্তব্য পালন করে চলেছেন, তাঁরা সকলেই নিষ্ঠাও বীরত্বের প্রতীক। আপনাদের সঙ্গে দিওয়ালি উৎসব উদযাপনের সুযোগ আমি পেয়েছি। উৎসবের এই মরশুমেসীমান্তে বীর জওয়ানদের উপস্থিতি আশাদীপকে প্রজ্জ্বলিত করে এবং কোটি কোটি ভারতবাসীরমধ্যে সঞ্চারিত করে নতুন উৎসাহ ও উদ্যম। এক ‘নতুন ভারত’ গঠনের স্বপ্নকে সফল করে তোলার লক্ষ্যে আমাদের সকলের এক যোগেকাজ করে যাওয়ার সুবর্ণ সুযোগ এখন উপস্থিত। দেশের সেনাবাহিনীও এই সংকল্পসাধনেরয়েছেন আমাদের সঙ্গেই। দিওয়ালি উপলক্ষে আপনাদের সকলকে অভিনন্দন”।
ভগবান বিরসা মুন্ডারজন্মবার্ষিকীতে প্রধানমন্ত্রীর শ্রদ্ধা

ভগবান বিরসা মুন্ডার জন্মবার্ষিকীতে প্রধানমন্ত্রী শ্রীনরেন্দ্র মোদী তাঁর প্রতি শ্রদ্ধা জানালেন। প্রধানমন্ত্রী বলেছেন, “ আমি ভগবান বিরসা মুন্ডাকে তাঁর জন্মবার্ষিকীতেশ্রদ্ধা জানাই। উপজাতি ও সমাজের ক্ষমতায়নের জন্য তাঁর বীরত্ব ও প্রয়াসকে শ্রদ্ধারসঙ্গে স্মরণ করি। ” /
গুগল-এর মুখ্য কার্যনির্বাহী আধিকারিক সুন্দর পিচাইয়ের সঙ্গে প্রধানমন্ত্রীর আলোচনা

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে গুগল-এর মুখ্য কার্যনির্বাহী আধিকারিক শ্রী সুন্দর পিচাইয়ের সঙ্গে বৈঠক করেছেন। কোভিড-১৯ মহামারীর বিষয়ে সচেতনতার প্রসারে এবং যুক্তিগ্রাহ্য তথ্য সরবরাহের জন্য গুগল-এর বিভিন্ন উদ্যোগের কথা প্রধানমন্ত্রীকে শ্রী পিচাই বিস্তারিতভাবে জানান। এই মহামারীর বিরুদ্ধে লড়াইয়ে প্রধানমন্ত্রীর নেতৃত্বে ভারত যেসব গুরুত্বপূর্ণ পদক্ষেপ নিয়েছে, সেগুলির প্রশংসা করেন শ্রী পিচাই। ভুল তথ্যের প্রচার আটকাতে এবং এর বিরুদ্ধে যথাযথ সাবধানতা অবলম্বনের জন্য গুগল-এর ভূমিকার প্রশংসা করেছেন প্রধানমন্ত্রী। তিনি স্বাস্থ্য পরিষেবায় প্রযুক্তির ব্যবহার নিয়েও আলোচনা করেছেন। প্রধানমন্ত্রী জানিয়েছেন, ভারতীয়রা দ্রুত প্রযুক্তির সঙ্গে তাল মিলিয়ে চলছে এবং নতুন নতুন প্রযুক্তিকে গ্রহণ করছে। কৃষিক্ষেত্রে কৃত্রিম মেধার ব্যাপক প্রয়োগের সম্ভাব্য দিক নিয়ে তিনি আলোচনা করেন౼ যার ফলে, কৃষকরা প্রযুক্তি থেকে উপকৃত হতে পারবেন। শ্রী মোদী অনলাইনের মাধ্যমে গবেষণাগার গড়ে তোলার পরিকল্পনা নিয়ে ভাবনাচিন্তার প্রস্তাব দেন যেগুলি ছাত্রছাত্রী এবং কৃষক – উভয়েই ব্যবহার করতে পারবেন। ভারতের জন্য গুগল-এর নতুন নতুন পরিষেবা এবং উদ্যোগের বিষয়ে শ্রী পিচাই প্রধানমন্ত্রীকে জানিয়েছেন। বেঙ্গালুরুতে কৃত্রিম মেধা গবেষণা পরীক্ষাগারের সূচনার প্রসঙ্গ উল্লেখ করে তিনি জানান, এর ফলে গুগল বন্যার পূর্বাভাসের বিষয়ে বিস্তারিত তথ্য সরবরাহ করেছে যাতে অনেকেই উপকৃত হয়েছেন। গুগল-এর ভারতে বিপুল বিনিয়োগ এবং কৌশলগত অংশীদারিত্বের বিষয়েও প্রধানমন্ত্রীকে বিস্তারিত জানানো হয়। শ্রী মোদী জানান, বিশ্বে মুক্ত অর্থনীতির দেশগুলির মধ্যে ভারত অন্যতম। কৃষিক্ষেত্রে সংস্কার এবং নতুন কর্মসংস্থান সৃষ্টির জন্য সরকারি নানা পদক্ষেপের বিষয়েও তিনি জানান – এর জন্য দক্ষতার বিন্যাসের প্রয়োজনীয়তার কথা তিনি উল্লেখ করেন। তথ্য সুরক্ষা এবং ব্যক্তিগত তথ্যের বিষয়ে নানা উদ্বেগ নিয়েও প্রধানমন্ত্রী আলোচনা করেছেন। প্রযুক্তি সংস্থাগুলি আস্থা অর্জনের জন্য আরও উদ্যোগী হতে হবে বলে তিনি জানিয়েছেন। এই প্রসঙ্গে সাইবার অপরাধ এবং সাইবার হানার কথাও তাঁদের আলোচনায় স্থান পায়। অন্য যেসব বিষয়গুলি নিয়ে তাঁরা আলোচনা করেছেন তার মধ্যে রয়েছে – অনলাইন শিক্ষা ব্যবস্থায় প্রযুক্তির ব্যবহার, আঞ্চলিক ভাষায় প্রযুক্তিকে ব্যবহার করার সুযোগ, ক্রীড়াক্ষেত্রে মাঠে বসে দর্শকরা যেরকম খেলার স্বাদ পান ঘরে বসেও যেন স্টেডিয়ামের সেই স্বাদ তাঁরা পেতে পারেন সেই সংক্রান্ত প্রযুক্তি এবং ডিজিটাল প্রক্রিয়ায় আর্থিক লেনদেনের বিষয়।
প্রধানমন্ত্রী রোটাভাইরাসের মোকাবিলায় দেশজ উপায়ে উদ্ভাবিত টীকার উদ্বোধন করলেন

নয়াদিল্লি, ১০ মার্চ, ২০১৫ প্রধানমন্ত্রী শ্রী নরেন্দ্র মোদী গতকাল এক অনুষ্ঠানে দেশজ উপায়ে উদ্ভাবিত টীকা ‘রোটাভেক’-এর উদ্বোধন করেন। দেশজ প্রযুক্তিতে নির্মিত এই টীকা ডায়রিয়ার কারণে নবজাতক মৃত্যুর সমস্যা মোকাবিলায় চালু প্রয়াসকে আরও জোরদার করবে। প্রতি বছর রোটাভাইরাসের কারণে যে ডায়রিয়া হয় তাতে প্রায় ১০ লক্ষ মানুষকে হাসপাতালে ভর্তি হতে হয় এবং পাঁচ বছর বয়সের কম প্রায় ৮০ হাজার শিশুর মৃত্যু ঘটে। প্রভাবিত পরিবারগুলির ওপর মানসিক চাপ সৃষ্টির পাশাপাশি ভাইরাসজনিত পেটের অসুখ দারিদ্রসীমার বহুসংখ্যক ভারতীয় পরিবারকে আরও সমস্যাজীর্ণ করে তোলে এবং দেশের ওপর লক্ষণীয় আর্থিক বোঝার কারণ হয়ে ওঠে। প্রধানমন্ত্রী দেশজ উপায়ে প্রথম রোটাভাইরাস টীকা উদ্ভাবনের সঙ্গে যুক্ত সংশ্লিষ্ট সব পক্ষকে অভিনন্দন জানান। প্রধানমন্ত্রী উচ্চমানের গবেষণা ও উন্নয়নের ক্ষেত্রে ভারতের সক্ষমতার দৃষ্টান্ত হিসেবে এই প্রয়াসের প্রশংসা করেন। সামাজিক চ্যালেঞ্জগুলির জন্য সুলভ সমাধান খুঁজে বের করার ক্ষেত্রের এই প্রয়াস সরকারি-বেসরকারি অংশীদারিত্বে একটি কার্যকর মডেল। প্রধানমন্ত্রী বলেন, ভারত এক বিশাল ও বিবিধতাপূর্ণ দেশ যে একাধিক আর্থ-সামাজিক চ্যালেঞ্জের মুখোমুখী হচ্ছে। তিনি আশা প্রকাশ করেন যে, দেশজ উপায়ে রোটাভাইরাস টীকার এই উদ্ভাবন ভারতে আরও উচ্চতর পর্যায়ে গবেষণা, উন্নয়ন ও উৎপাদনের ক্ষেত্রে অনুপ্রেরণা যোগাবে। ভারতের আবিষ্কৃত সমাধানসূত্রগুলির সমগ্র বিশ্বের কাছেই বিশেষ করে, উন্নয়নশীল দেশগুলির কাছে যথেষ্ট তাৎপর্য বহন করে বলে তিনি অভিমত প্রকাশ করেন। সাধারণ নাগরিকের সুবিধার্থে এই টীকাকে চিকিৎসা গবেষণা ক্ষেত্রে ভারত ও মার্কিন যুক্তরাষ্ট্রের মধ্যে সহযোগিতার এক সাফল্য হিসেবে তিনি বর্ণনা করেন। একটি উদ্ভাবনমূলক সরকারি-বেসরকারি অংশীদারিত্ব মডেলের মাধ্যমে এই টীকা আবিষ্কৃত হয়েছে। এই টীকার উদ্ভাবনে বিজ্ঞান ও প্রযুক্তি মন্ত্রক, মার্কিন যুক্তরাষ্ট্র সরকারের একাধিক প্রতিষ্ঠান, ভারতের বিভিন্ন সরকারি প্রতিষ্ঠান ও স্বেচ্ছাসেবী সংস্থা-সহ বিল ও মিলিন্ডা গেট্স ফাউন্ডেশনেরও যথেষ্ট অবদান রয়েছে। এই টীকার অগ্রগতি ও পরীক্ষা-নিরীক্ষার কাজে দ্য গেট্স ফাউন্ডেশন ও ভারত বায়োটেক ইন্ডিয়া লিমিটেড বিশেষ ভূমিকা পালন করেছে। টীকার বিকাশ ও উৎপাদনের জন্য ভারত বায়োটেক ইন্ডিয়া লিমিটেডকে ভারত-আমেরিকা টীকা কর্মসূচির মাধ্যমে ১৯৯৭-৯৮ সালে মনোনীত করা হয়। টীকার প্রতিটি ডোজের মূল্য এক মার্কিন ডলারের মধ্যে সীমিত রাখার জন্যও এই সংস্থাকে বলা হয়েছিল। রোটাভাইরাসের মোকাবিলায় সারা বিশ্বে এটি এক ধরণের তৃতীয় টীকা, যার বর্তমান মূল্যস্তরও সবথেকে কম। প্রসঙ্গত, কেন্দ্রীয় স্বাস্থ্য ও পরিবারকল্যাণ মন্ত্রী শ্রী জে পি নাড্ডাও ঐ অনুষ্ঠানে উপস্থিত ছিলেন।
চীনের রাষ্ট্রপতি শি জিংপিং প্রধানমন্ত্রী নরেন্দ্র মোদীকে অভিনন্দন জানিয়েছেন

গণপ্রজাতন্ত্রী চীনের রাষ্ট্রপতি শি জিংপিং সাধারণ নির্বাচনে প্রধানমন্ত্রী নরেন্দ্র মোদীর বিজয়ে অভিনন্দন জানিয়েছেন। এক বার্তায় রাষ্ট্রপতি শি ভারত-চীন সম্পর্ককে গুরুত্ব দিয়ে প্রধানমন্ত্রী নরেন্দ্র মোদীর সঙ্গে একযোগে কাজ করার ইচ্ছাপ্রকাশ করেছেন। যার মাধ্যমে দুই দেশের সম্পর্ককে একটি নতুন উচ্চতায় নিয়ে যাওয়া সম্ভব হবে। চীনের রাষ্ট্রপতি সাম্প্রতিক বছরগুলিতে দু-পক্ষের যৌথ উদ্যোগে ভারত-চীনের সম্পর্ক নিবিড় হওয়ায় সন্তোষ প্রকাশ করেছেন।
অন্ধ্রপ্রদেশের পূর্ব গোদাবরীতে নৌকাডুবিতে জীবনহানির ঘটনায় প্রধানমন্ত্রীর শোক জ্ঞাপন

অন্ধ্রপ্রদেশের পূর্ব গোদাবরীতে নৌকাডুবিতে প্রাণহানির ঘটনায় প্রধানমন্ত্রী শ্রী নরেন্দ্র মোদী শোক প্রকাশ করেছেন। এক শোকবার্তায় প্রধানমন্ত্রী জানান, “অন্ধ্রপ্রদেশের পূর্ব গোদাবরীতে নৌকাডুবির ঘটনায় আমি গভীরভাবে মর্মাহত। নিহতদের পরিবারের প্রতি আমার সমবেদনা। দুর্ঘটনাস্থলে উদ্ধার কাজ চলছে”।
সপ্তম কেন্দ্রীয় বেতন কমিশনের সুপারিশ সংশোধনের প্রস্তাব অনুমোদিত কেন্দ্রীয় মন্ত্রিসভার বৈঠকে

সপ্তম কেন্দ্রীয় বেতন কমিশনের বেতন ও পেনশন সম্পর্কিত সুপারিশগুলির যেসংশোধন প্রস্তাব কেন্দ্রীয় মন্ত্রিসভার কাছে পেশ করা হয়েছিল, বুধবার এখানেমন্ত্রিসভার বৈঠকে তাতে অনুমোদন দেওয়া হয়। বৈঠকে নেতৃত্ব দেন প্রধানমন্ত্রী শ্রীনরেন্দ্র মোদী। সংশোধনগুলি কার্যকর হলে বিশেষভাবে উপকৃত হবেন কেন্দ্রীয় সরকারিপেনশন গ্রহীতা এবং পারিবারিক পেনশন গ্রহীতারা। প্রস্তাবিত সংশোধন কার্যকর হবে ১জানুয়ারি, ২০১৬ থেকে। ঐ দিন থেকেই সপ্তম কেন্দ্রীয় বেতন কমিশনের সুপারিশগুলি কার্যকরহয়েছিল। মন্ত্রিসভার নতুন সিদ্ধান্ত গ্রহণের ফলে পেনশন খাতে সরকারের বার্ষিক খরচবৃদ্ধি পেয়ে দাঁড়াবে ১,৭৬,০৭১ কোটি টাকা। এর আগে ২০১৬-র জুন মাসে বেতন কমিশনেরসুপারিশ অনুমোদনের সময় সরকারের বেতন ও পেনশন খাতে ২০১৬-১৭ অর্থ বছরের জন্যঅতিরিক্ত সংস্থান ধরা হয়েছিল ৮৪,৯৩৩ কোটি টাকা। এর মধ্যে, ২০১৫-১৬ অর্থ বছরেরদু’মাসের বকেয়া বেতন ও পেনশনের পরিমাণও ধরা হয়েছিল। সপ্তম কেন্দ্রীয় বেতন কমিশনের সুপারিশ সংশোধনের যে প্রস্তাবে বুধবারকেন্দ্রীয় মন্ত্রিসভা সম্মতি দেয়, তাতে ২০১৬-র আগে অবসরগ্রহণকারী কেন্দ্রীয় সরকারিকর্মীরা পেনশনবাবদ অতিরিক্ত অর্থের সুবিধা ভোগ করবেন। পারিবারিক পেনশন গ্রহীতাদেরক্ষেত্রেও মাসিক পেনশনের পরিমাণ এর ফলে বৃদ্ধি পাবে। বেতন কমিশনের সুপারিশসংশোধনের প্রস্তাব পেশ করার জন্য কেন্দ্রীয় পেনশন দপ্তরের সচিবের নেতৃত্বে একবিশেষ কমিটি গঠন করা হয়েছিল। বর্তমানে কমিটির পেশ করা প্রস্তাবেই সম্মতি দিলকেন্দ্রীয় মন্ত্রিসভা। প্রসঙ্গত উল্লেখ করা যেতে পারে যে গত বছর ২৯ জুন সপ্তম কেন্দ্রীয় বেতনকমিশনের সুপারিশ রূপায়ণের বিষয়টি অনুমোদনের সময় ২০১৬-র আগে অবসর নেওয়া কর্মীদেরমাসিক পেনশন স্থির করার জন্য দুটি ফরমুলা বা সূত্র মন্ত্রিসভার কাছে পেশ করাহয়েছিল। যেহেতু দ্বিতীয় সূত্রটি কার্যকর করতে তথ্য ও পরিসংখ্যান সংগ্রহের কাজযথেষ্ট সময়সাপেক্ষ, সেই কারণে প্রথম সূত্র অর্থাৎ মাসিক পেনশনের ২.৫৭ গুণ হারেসুপারিশকৃত নতুন পেনশন সেই সময়কাল থেকে দিয়ে আসা হচ্ছে। কিন্তু বর্তমানে নতুনসিদ্ধান্ত গ্রহণের ফলে পেনশনারদের পেনশন পেমেন্ট অর্ডার অর্থাৎ, পিপিও-র তথ্য ওপরিসংখ্যানের ভিত্তিতে নতুন মাসিক পেনশন স্থির করা হবে। এতে পেনশন গ্রহীতারাবর্ধিত পেনশনের অধিকারী হবেন। প্রতিরক্ষা মন্ত্রকের পেনশন গ্রহীতাদের মধ্যে যাঁরা কর্তব্যরত অবস্থায়পঙ্গুত্বের কারণে অবসর গ্রহণ করেছেন, তাঁদের ক্ষেত্রেও পেনশন সংক্রান্ত একপ্রস্তাবে এদিন অনুমোদন দেওয়া হয় কেন্দ্রীয় মন্ত্রিসভার বৈঠকে। এই ধরনের পেনশনেরক্ষেত্রে বৈষম্য দূর করার জন্য প্রতিরক্ষা মন্ত্রকের পক্ষ থেকে পুরো বিষয়টি একজাতীয় কমিটির কাছে পেশ করা হয়। বর্তমানে, মন্ত্রিসভার সিদ্ধান্ত গ্রহণের ফলেপ্রতিরক্ষা মন্ত্রকের পেনশন গ্রহীতারা বিশেষভাবে উপকৃত হবেন। এজন্য সরকারের বছরেঅতিরিক্ত ব্যয় হবে ১৩০ কোটি টাকার মতো।
রেল ক্ষেত্রে ভারত ও কোরিয়া প্রজাতন্ত্রের মধ্যে স্বাক্ষরিত মউ সম্পর্কে কেন্দ্রীয় মন্ত্রিসভাকে অবহিত করা হল

রেল ব্যবস্থায় বৈজ্ঞানিক ও প্রযুক্তিগত সহযোগিতার ক্ষেত্রকে আরও মজবুত ও প্রসারিত করার জন্য ভারত ও কোরিয়া প্রজাতন্ত্রের মধ্যে গত ১০ জুলাই যে সমঝোতাপত্র বা মউ স্বাক্ষরিত হয়েছে সে ব্যাপারে বুধবার (২৯ আগস্ট, ২০১৮) কেন্দ্রীয় মন্ত্রিসভার বৈঠকে প্রধানমন্ত্রী শ্রী নরেন্দ্র মোদীকে অবহিত করা হয়। উল্লেখ করা যেতে পারে, ভারতের রিসার্চ ডিজাইন অ্যান্ড স্ট্যান্ডার্ড অর্গানাইজেশন (আরডিএসও) এবং কোরিয়ার রেলরোড রিসার্চ ইনস্টিটিউট (কেআরআরআই)-এর মধ্যে এই সমঝোতা স্বাক্ষরিত হয়। এই মউ স্বাক্ষরের ফলে ভারতীয় রেল সে দেশের রেল সংস্থার সঙ্গে সর্বশেষ অগ্রগতি ও সর্বাধুনিক জ্ঞান নিয়ে মতবিনিময় ও আলাপ-আলোচনা করতে পারবে। একইসঙ্গে, দুই দেশের রেল সংস্থার মধ্যে বিশেষজ্ঞ, রিপোর্ট ও প্রযুক্তিগত নথিপত্র বিনিময়ের পাশাপাশি বিশেষ প্রযুক্তিগত ক্ষেত্রে গুরুত্ব দিয়ে প্রশিক্ষণ শিবির, আলোচনাসভা বা কর্মশিবির আয়োজনের ক্ষেত্রেও সমঝোতাপত্রটি সহায়ক হবে। জ্ঞান আদান-প্রদানের ব্যাপারেও এই সমঝোতাপত্রের বিশেষ ভূমিকা থাকবে। একাধিক গুরুত্বপূর্ণ ক্ষেত্রে সহযোগিতার লক্ষ্যে একটি কাঠামো গঠনেও এই সমঝোতা বড় ভূমিকা নেবে। এই ক্ষেত্রগুলি হল – · পারস্পরিক স্বার্থে যৌথ গবেষণার পরিকল্পনা রচনা ও তার সম্পাদন; · ভারতে সর্বাধুনিক গবেষণা ও উন্নয়নকেন্দ্র স্থাপনে সহযোগিতা, · প্রযুক্তিগত বিষয়ে সেমিনার আয়োজনের পরিকল্পনা ও তা কার্যকর করা, · ভারতের আরডিএসও কর্মীদের জন্য স্বল্পমেয়াদি প্রশিক্ষণ কর্মসূচি, · নির্দিষ্ট প্রকল্পগুলির জন্য আরডিএসও এবং সে দেশের কেআরআরআই-এর কর্মী বিনিময় কর্মসূচি, · দুই দেশে রেল শিল্পের সার্বিক উন্নয়নে শলা-পরামর্শ এবং · উভয় পক্ষের সহমতের ভিত্তিতে অন্যান্য ক্ষেত্রে সহযোগিতা বৃদ্ধি।
প্রধানমন্ত্রী দেশবাসীকে গুরু পূর্ণিমার শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদী গুরু পূর্ণিমা উপলক্ষে দেশবাসীকে শুভেচ্ছা জানিয়েছেন। এক বার্তায় তিনি বলেছেন: “গুরু পূর্ণিমায় দেশবাসীকে শুভেচ্ছা জানাই। এই পবিত্র দিনে আমরা সকল গুরু, যাঁরা আমাদের সমাজকে উদ্বুদ্ধ করেছেন এবং সঠিকভাবে গড়ে তুলতে সাহায্য করেছেন তাঁদের প্রণাম জানাই।” /
ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া এবং কাতার ফিনান্সিয়াল সেন্টার অথরিটির মধ্যে সমঝোতাপত্র স্বাক্ষরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া (আইসিএআই) এবং কাতার ফিনান্সিয়াল সেন্টার অথরিটি (কিউএফসিএ)-এর মধ্যে সমঝোতাপত্র বা মউ স্বাক্ষরে অনুমতি দিয়েছে। এই মউ স্বাক্ষরের ফলে হিসাব-নিকাশ পেশার আরও মানোন্নয়নে এবং কাতার ভিত্তিক শিল্পোদ্যোগের প্রসারে ওই দুটি প্রতিষ্ঠানের মধ্যে সহযোগিতা আরও বাড়বে। মউ স্বাক্ষরের প্রভাব : মধ্যপ্রাচ্য এবং কাতারে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়ার অধীনে ৬ হাজারের বেশি সক্রিয় সদস্যের সংগঠন বা চ্যাপ্টার রয়েছে। এই সদস্যরা কাতারে হিসাক-নিকাশ পেশার মানোন্নয়ে সক্রিয় ভাবে যুক্ত রয়েছেন। এমনকি তাঁরা বিভিন্ন বেসরকারি ও সরকারি প্রতিষ্ঠানের গুরুত্বপূর্ণ পদে দায়িত্ব পালন করছেন। এই মউ স্বাক্ষরের ফলে সমগ্র মধ্যপ্রাচ্যে ভারতীয় হিসাব-নিকাশ সংক্রান্ত এই প্রতিষ্ঠানটির সদস্যদের আরও বেশি সংস্থায় যুক্ত হওয়ার সুযোগ বাড়বে। এর ফলে, কাতারে ব্যবসা-বাণিজ্যে আগ্রহী ভারতীয় ব্যবসায়ীদের সঙ্গে একযোগে কাজ করার সম্ভাবনা বৃদ্ধি পাবে। পক্ষান্তরে ভারত ও কাতার উভয় দেশের অর্থনীতির বিকাশ ত্বরান্বিত হবে। সুযোগ-সুবিধা: কাতারের দোহাতে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়ার যে চ্যাপ্টার রয়েছে সেটি ১৯৮১তে স্থাপিত হয়। বিদেশে আইসিএআই-এর যে ৩৬টি সংগঠন রয়েছে তার মধ্যে দোহার সংগঠনটি অন্যতম পুরানো। এই সংগঠনের সক্রিয় সদস্য সংখ্যা ৩০০-র বেশি। প্রত্যেক সদস্যই বিভিন্ন বেসরকারি ও সরকারি প্রতিষ্ঠানের সঙ্গে সক্রিয় ভাবে যুক্ত রয়েছেন। কাতারে হিসাব-নিকাশ পেশার মানোন্নয়নে এই সদস্যরা গুরুত্বপূর্ণ ভূমিকা পালন করছেন। উভয় দেশের মধ্যে এই মউ স্বাক্ষরের ফলে আইসিএআই এবং কিউএফসিএ প্রতিষ্ঠান দুটি সমান লাভবান হবে। রূপায়ণ কৌশল ও লক্ষ্য: • এই মউ স্বাক্ষরের ফলে আইসিএআই-এর সদস্যদের কাতারে বীমা ও হিসাব-নিকাশ, কর সংক্রান্ত পরামর্শ, উপদেশ, আর্থিক পরিষেবা সহ সংশ্লিষ্ট অন্যান্য ক্ষেত্রে কাজের সুযোগ বাড়বে। • আইসিএআই-এর পক্ষ থেকে সেদেশের কিউএফসিএ প্রতিষ্ঠানের সঙ্গে সহযোগিতার মাধ্যমে কাতারের স্থানীয় অ্যাকাউন্ট্যান্ট, শিল্পোদ্যোগী ও ছাত্র-ছাত্রীদের মধ্যে অ্যাকাউন্টেন্সি পেশার জনপ্রিয়তা বাড়াতে প্রশিক্ষণ কর্মসূচির আয়োজন করা হবে। • আইসিএআই এবং কিউএফসিএ উভয় প্রতিষ্ঠানই কাতারে ভারতীয় ব্যবসা-বাণিজ্যের সুযোগ-সুবিধা খুঁজে বের করতে একযোগে কাজ করবে। • আইসিএআই এবং কিউএফসিএ একযোগে কর্পোরেট প্রশাসন, কারিগরি গবেষণা ও পরামর্শ, গুণমান নিশ্চয়তা, ফরেন্সিক অ্যাকাউন্টিং সহ বিভিন্ন ক্ষেত্রে সুযোগ-সুবিধার আরও সম্প্রসারণে পারস্পরিক সহযোগিতা করবে। প্রেক্ষাপট: ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া (আইসিএআই) সংসদের আইন অনুযায়ী স্থাপিত একটি বিধিবদ্ধ সংস্থা। ভারতে চার্টার্ড অ্যাকাউন্টেন্সি পেশায় নিয়ন্ত্রণ কায়েমের লক্ষ্যে চার্টার্ড অ্যাকাউন্ট্যান্ট আইন ১৯৪৯ কার্যকর করা হয়েছে। কাতার ফিনান্সিয়াল সেন্টার অথরিটির সেদেশের একটি নিরপেক্ষ আইনি সংস্থা, যা কাতার ফিনান্সিয়াল সেন্টারে হিসাব-নিকাশ সংক্রান্ত কাজকর্মের মানোন্নয়ন ও প্রসারের কাজে যুক্ত।
নগদ টাকা ছাড়াইলেনদেনের আহ্বান জানিয়েছেন প্রধানমন্ত্রী শ্রী নরেন্দ্র মোদী। তাঁর এই আহ্বানেসাড়া দিয়ে এক বিশেষ উদ্যোগ গ্রহণ করলেন প্রধানমন্ত্রীর দপ্তরের পদস্থ আধিকারিকরা।

প্রধানমন্ত্রীরপ্রধান সচিব শ্রী নৃপেন্দ্র মিশ্র এবং অতিরিক্ত প্রধান সচিব শ্রী পি কে মিশ্র সহঅন্যান্য আধিকারিকরা দপ্তরের কর্মীদের জন্য ৭, লোক কল্যাণ মার্গ-এর কার্যালয়ে একবিশেষ কর্মশালার আয়োজন করেন। সেখানে মোবাইল ব্যাঙ্কিং এবং ইউপিআই ও ই-ওয়ালেট সহবিভিন্ন বিভিন্ন মোবাইল অ্যাপ্লিকেশনস্‌-এর সাহায্যে কিভাবে প্রাত্যহিক লেনদেন করাযায়, সে সম্পর্কে কর্মীদের প্রশিক্ষণ দেওয়া হয়। নগদ অর্থ ছাড়াইলেনদেনের প্রক্রিয়াটি সম্পর্কে আধিকারিকরা কর্মীদের হাতে-কলমে প্রশিক্ষণ দেন।কর্মীরা যাতে তাঁদের মোবাইল ফোন ব্যবহার করেই লেনদেনের কাজ সেরে ফেলতে পারেন, সেসম্পর্কে তাঁদের উদ্বুদ্ধ করা হয় ঐ কর্মশালায়। কর্মশালায়অংশগ্রহণকারী কর্মীদের মধ্যে এই প্রশিক্ষণলাভে বিশেষ উৎসাহের ভাব লক্ষ্য করা যায়।স্টেট ব্যাঙ্ক অফ ইন্ডিয়া এবং MyGov-এর কর্মী ওআধিকারিকরাও উপস্থিত ছিলেন আজকের এই কর্মশালায়।
প্রধানমন্ত্রী কৃষি কর্মণ পুরস্কার প্রদান করবেন

প্রধানমন্ত্রী শ্রী নরেন্দ্র মোদী আগামী বৃহস্পতিবার কর্ণাটকের তুমকুরে এক জনসভায় রাজ্যগুলিকে কৃষি কর্মণ পুরস্কার ও সংশ্লিষ্ট ক্ষেত্রে অসামান্য কাজের স্বীকৃতি স্বরূপ শংসাপত্র প্রদান করবেন। এছাড়াও তিনি বেশ কয়েকজন সফল কৃষকের হাতে কৃষি মন্ত্রীর কৃষি কর্মণ পুরস্কার তুলে দেবেন। এই পুরস্কার প্রদান উপলক্ষ্যে শ্রী মোদী ২০১৯এর ডিসেম্বর থেকে ২০২০র মার্চ পর্যন্ত সময়কালে প্রধানমন্ত্রী কিষাণ সম্মান নিধি কর্মসূচির আওতায় তৃতীয় কিস্তি বাবদ ২ হাজার টাকা করে সাহায্য দেওয়ার প্রক্রিয়া শুরু করবেন। এই কর্মসূচিতে প্রায় ৬ কোটি কৃষক উপকৃত হবেন। পিএম কিষাণ কর্মসূচির আওতায় শ্রী মোদী ৮টি রাজ্য ও কেন্দ্রশাসিত অঞ্চলে সুফলভোগীদের হাতে শংসাপত্র তুলে দেবেন। এই অনুষ্ঠানে প্রধানমন্ত্রী তামিলনাড়ুর কয়েকজন মৎসজীবির হাতে গভীর সমুদ্রে মাছ ধরার জলযানের চাবি এবং এ ধরণের জলযানে ব্যবহৃত ট্রান্সপন্ডার তুলে দেবেন। কর্ণাটকের কয়েকজন কৃষককে তিনি কিষাণ ক্রেডিট কার্ডও দেবেন। এই উপলক্ষ্যে আয়োজিত এক প্রদর্শনী ঘুরে দেখার পাশাপাশি প্রধানমন্ত্রী জনসভাতেও ভাষণ দেবন।
উত্তরপ্রদেশেরএটাহ্‌ জেলায় সড়ক দুর্ঘটনা : প্রাণহানির সংবাদে উদ্বিগ্ন প্রধানমন্ত্রী

উত্তরপ্রদেশের এটাহ্‌ জেলায় এক সড়ক দুর্ঘটনায় প্রাণহানির সংবাদে গভীর দুঃখ প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “উত্তরপ্রদেশেরএটাহ্‌ জেলায় মর্মান্তিক দুর্ঘটনার খবরে আমি উদ্বিগ্ন। শোকসন্তপ্ত পরিবারগুলিরকষ্ট ও যন্ত্রণা আমি নিজেও উপলব্ধি করতে পারছি। ছোট ছোট ছেলে-মেয়েরা এই ঘটনায়প্রাণ হারিয়েছে জেনে তাদের পরিবার-পরিজনদের আমি সমবেদনা জানাই। এটাহ্‌-এরএই ঘটনায় যাঁরা আহত হয়েছেন তাঁরা দ্রুত সুস্থ হয়ে উঠুন এই কামনা করি।” /
কলকাতায় গৌড়ীয় মঠ ও মিশনের শতবার্ষিকী উদযাপন অনুষ্ঠানের সূচনা করলেন প্রধানমন্ত্রী

ভারতের সুপ্রাচীন সভ্যতার মূলে রয়েছে এক আধ্যাত্মিক চেতনা। যুগের পরিবর্তন সত্ত্বেও এই আধ্যাত্মিক চেতনা আজও অটুট ও অক্ষত রয়ে গেছে। রবিবার, কলকাতায় গৌড়ীয় মঠ ও মিশনের শতবার্ষিকী উদযাপন অনুষ্ঠানের সূচনাকালে একথা বলেন প্রধানমন্ত্রী শ্রী নরেন্দ্র মোদী। শ্রী মোদী বলেন, ভারতের এই আধ্যাত্মিক চেতনা ভাষার গণ্ডীকেও অতিক্রম করে গেছে। “বৈষ্ণব জন তো তেনে রে কোহিয়ে রে” – এই ভজন গীতিটি তারই এক উজ্জ্বল দৃষ্টান্ত। প্রধানমন্ত্রীর মতে, ‘বৈষ্ণব জন’ কথাটি এ যুগের ‘জন প্রতিনিধি’ শব্দবন্ধটির সমতুল। তিনি বলেন, ভারতীয় সমাজে সংস্কারের চিন্তাভাবনা এসেছে মানুষের অন্তরাত্মা থেকেই। এক্ষেত্রে রাজা রামমোহন রায় এবং ঈশ্বরচন্দ্র বিদ্যাসাগর ছিলেন পুরোধা পুরুষ। পরে, বাগবাজারের গৌড়ীয় মঠে প্রার্থনা ও আরতিতে যোগ দেন প্রধানমন্ত্রী।
শ্রীলঙ্কার রাষ্ট্রপতি পদে নির্বাচিত গোতাবায়া রাজাপক্ষ-কে টেলিফোনে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী শ্রীলঙ্কার রাষ্ট্রপতি পদে নির্বাচিত শ্রী গোতাবায়া রাজাপক্ষ-কে টেলিফোনে শুভেচ্ছা জানালেন। গতকাল এই নির্বাচন হয়। প্রধানমন্ত্রী তাঁর এবং দেশের জনগণের পক্ষ থেকে শুভেচ্ছা জানিয়ে বলেন, শ্রী রাজাপক্ষের নেতৃত্বে শ্রীলঙ্কার জনগণ প্রগতির পথে এগোনোর পাশাপাশি, ভারত ও শ্রীলঙ্কার মধ্যে শান্তি, সমৃদ্ধি, ভ্রাতৃত্ববোধ, সাংস্কৃতিক এবং ঐতিহাসিক সংযোগ বৃদ্ধি পাবে। শ্রী রাজাপক্ষ প্রধানমন্ত্রীকে তাঁর শুভেচ্ছা বার্তার জন্য ধন্যবাদ জানান। ভারতের সঙ্গে একযোগে কাজ করার ইচ্ছাও প্রকাশ করেন তিনি, যাতে দু’দেশেরই উন্নয়ন ও নিরাপত্তা বজায় থাকে। শ্রী মোদী, শ্রী রাজাপক্ষকে তাঁর সুবিধা মতো সময়ে ভারত সফর করার আমন্ত্রণও জানান। শ্রী রাজাপক্ষ সেই আমন্ত্রণ সাদরে গ্রহণ করেন।
স্বচ্ছতাই প্রকৃত সেবা আন্দোলনের অংশ হয়ে ওঠার জন্য সকলের প্রতি আন্তরিক আহ্বান প্রধানমন্ত্রীর

‘স্বচ্ছতাই প্রকৃত সেবা আন্দোলনে’ যোগদানের জন্য প্রধানমন্ত্রী শ্রী নরেন্দ্র মোদী আন্তরিকভাবে সকলের প্রতি আহ্বান জানিয়েছেন। প্রধানমন্ত্রী বলেছেন, “আগামী দোসরা অক্টোবর আমরা গান্ধীজির জন্মের সার্ধ শতবার্ষিকী উদযাপনের সূচনা করব। বাপুর স্বপ্নের স্বচ্ছ ভারতের উদ্দেশ্য অর্জনে ইতিমধ্যেই এক ঐতিহাসিক গণ-আন্দোলনের রূপ নেওয়া স্বচ্ছ ভারত মিশনের চতুর্থ বর্ষপূর্তিও ঐদিন। স্বচ্ছ ভারত গড়ে তোলার লক্ষ্যে যাঁরা কাজ করছেন আমি তাঁদের অভিনন্দন জানাই। ‘স্বচ্ছতাই প্রকৃত সেবা আন্দোলন’ আগামী ১৫ সেপ্টেম্বর শুরু হচ্ছে। বাপুকে শ্রদ্ধা জানানোর এ এক মহৎ উপায়। আসুন, এই আন্দোলনের অংশ হয়ে উঠুন এবং স্বচ্ছ ভারত গড়ে তোলার প্রয়াসকে আরও শক্তিশালী করুন। আসুন, আগামী ১৫ই সেপ্টেম্বর সকাল সাড়ে ন’টায় আমরা সকলে একত্রিত হই এবং স্বচ্ছতাই প্রকৃত সেবা আন্দোলনের সূচনা করি। স্বচ্ছ ভারত মিশনকে শক্তিশালী করতে যাঁরা তৃণমূল স্তরে অক্লান্ত পরিশ্রম করছেন, তাঁদের সঙ্গে আলাপচারিতার ব্যাপারে আমি অত্যন্ত আশাবাদী। এরপর স্বচ্ছতা সংক্রান্ত নানা কর্মসূচির সূচনা হবে।” /
মহারাষ্ট্রের রত্নগিরি জয়গড় লাইটহাইসে জমি হস্তান্তর

বুধবার প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে মহারাষ্ট্রের রত্নগিরির জয়গর লাইটহাউস-এ মেসার্স জে এস ডব্লিও জয়্গড় পোর্ট লিমিটেড ও ‘ডিরেক্টরেট জেনারেল অব লাইটহাউসেস এন্ড লাইটশিপস’ তথা ডি জি এল এল-এর মধ্যে সেখানে ইস্তস্তত বিক্ষিপ্তভাবে ছড়ানো জমি উভয় পক্ষের মধ্যে বিনিময়ের ব্যাপারে অনুমোদন দেওয়া হয়। এই জমি হস্তান্তরের বিষয়টি ডি জি এল এল এবং জে এস ডব্লু-জে পি এল-কে পৃথক ও স্বাধীনভাবে জমি ব্যবহারের সুযোগকে সুনিশ্চিত করবে। এছাড়াও তাদের উভয়কেই বিনা বাধায় উন্নয়নমূলক কাজে জমি পুনর্বিন্যাসের জন্য অনুমোদন দেওয়া হয়| এবং তারা উভয়েই নিজেদের এলাকার মধ্যে উন্নততর নিরাপত্তামূলক ব্যবস্থাপনার সুযোগ পাবে। ডি জি এল এল ০.৭৬৩০ হেক্টর আয়তন বিশিষ্ট ১২ খন্ড জমি হস্তান্তর করবে এবং বিনিময়ে এক হেক্টর আয়তন বিশিষ্ট তিন খন্ড জমি পাবে।